**26 במרץ 2017**

**חגיגה של קיימות בביה"ס מקיף עירוני א'- 24/3/17**

**ביה"ס מקיף עירוני א' לבש חג עם בואו של האביב ועם המעבר לשעון הקיץ. זאת כבר מסורת בית ספרית בת 3 שנים שלפני הפסח בית הספר מכריז על "הפנינג קיימות" פתוח לקהילה. השנה הוזמנו לחגיגה תלמידי כיתות ה', ו' משני בתי ספר היסודיים: ביה"ס רמב"ם וביה"ס נוף ים א'.**

**התלמידים התנסו בפעילות יצירתית ברוח הקיימות - הכנת סימניות מנייר ממוחזר ובפעילות ספורטיבית ברוח הקיימות:**

**באולינג בקבוקים, קליעה למטרה, הליכה על קביים באמצעות מיכלים של מזון תינוקות ועוד.**

**מלבד זאת כלל תלמידי חט"ב ביחד עם מחנכי הכיתות הקימו דוכני מזון מגוונים:**

**כיתות ז'- מאכלי בריאות כגון: סלטים, שיפודי פירות, מוזלי, עוגיות בריאות. וזאת כדי לקדם את נושא המזון הבריא בתוקף היותנו ביה"ס מקדם בריאות.**

**כיתות ח'- מאכלי עדות: מהמיטב של המטבח האיטלקי, המטבח המרוקאי, והמטבח המצרי והעירקי.**

**כיתות ט' – מזונות מתוקים כאשר כיתה ט1 הכינה דוכן עם מזון ללא גלוטן.**

**בנוסף תלמידים שהגיעו לביה"ס עם 10 בקבוקים למחזור ושקית נייר למחזור קיבלו שובר הגרלה.**

**כל הכסף שנאסף מיועד להקמת סביבות למידה חוץ כיתתיות ברוח הקיימות.**

**לאירוע הגיעו אורחים מכובדים מהרשות המקומית:**

**מר יצחק בריגה ראש מנהל החינוך, מר יובל זוזט-סגן מנהל חינוך ותנו"ס.**

**יורם שפר משנה לראש העיר וממונה על איכות הסביבה.**

**הגב' נופר שואט - מנהלת המחלקה לאיכות הסביבה ועינב מאור מהרשת הירוקה.**

**כולם התרשמו מהאווירה החגיגית השמחה.**